аашилж загнах, доромжлох зэргээр дур зоргоороо авирлахыг нь тэрээр огтхон ч тэсвэрлэсэнгүй. 1932 оны 8-р сард Гиваапил Хөвсгөл аймагт эсэргүү бослогыг дарах ажлаар хоёр дахь удаагаа явж ирснийхээ дараа Дотоодыг хамгаалах газрын шинэ ерөнхий зөвлөх Кибисовтой анх нүүр учиржээ. Түүнд эсэргүү бослогыг дарсан тухайгаа дэлгэрэнгүй танилцуулахад Кибисов төвөөс явуулсан хор бүхий сумыг ашигласангүй гэж зэмлэснээр үл барам Дотоодыг хамгаалах газрын орлогч даргыг “Чи эх орондоо тустай ажил хийсэнгүй, тэрхүү сумыг хэрэглээгүй явдал чинь улс төрийн том алдаа болсон” гэх зэргээр доод ажилтнууд болон орчуулагчдын дэргэд агсран загнаснаар барахгүй, “Гиваапил бол ДХГ-ын орлогч дарга биш, түүнийг хэн ч сонгож баталсан зүйлгүй, дураар яваа” хэмээн илт доромжилсон байна. Хэрэв хортой сумыг хөдөө орон нутагт тараасан бол анчин, гөрөөчин хүмүүс олж хэрэглээд өөрсдөө ч сөнөх аюулд хүрэх байжээ. Гиваапил ухаан зарж, ажил үйлсийн эрх ашгийг бодон шинэ сургагчтайгаа үг хэлээ ололцохын тулд орчуулагчийн хамт дан ганц нүүр нүүрээ харан, “анх уулзсан өдрөөс эхлэн ийнхүү тохиромжгүй байдал гарсан нь хэрэв хойшид үргэлжлэх юм бол ажил хэрэгт хор саад болох тул бүрмөсөн устгаж, харилцаа холбоог сайжруулахыг нөхрийн ёсоор сануулан” хэлэхэд Кибисов хүлээж аваагүйгээс “зөрөлдөх, харилцаа холбооны талаар тохирохгүй явдал үргэлжид гарч байсан, тэр бүрийг нуршихад бэрхтэй гэж тэрээр тэмдэглэлдээ бичжээ. Кибисов хашаанд нь санамсаргүй орсон нэгэн ядуу ажилтныг гэм хор хүргээгүй байхад нь Симоновын хамт буудаж алсан, Улз, Энхтал сангийн аж ахуйн эд хөрөнгийг шамшигдуулсан асуудлыг ЗГ-ын бүрэн эрхт комиссын тогтоолоор Дотоодыг хамгаалах газар шалган, улмаар уг хэрэгт холбогдсон гэм буруутай монгол, зөвлөлтийн харъяат иргэдийг шийтгэхээр ялын хэмжээг төлөвлөн санал гаргахад Кибисов хөндлөнгөөс оролцож, ДХГ-ын эдийн засгийн хэлтсийн дарга Лувсан-Ёндонг, “Чи холбоот улсын харъяат нарыг хорьж шийтгэх гэлээ, Улс төрийн талын том алдаа бүхий саналыг гаргалаа” гэж түүнийг загнаж донгодож байсан, өөрийнх нь санаанд нийцээгүй ажилтнуудыг “Холбоот улсад дургүй этгээд” гэх зэргээр нэр сүрийг нь гутаах цуурхал тараасан, Японы тагнуулын хэрэгт холбогдсон Баянтүмэнд баригдсан ялтнуудын хэргийг нягтлан шалгахаар очсон Холбоот улсын харъяат Нацов уг хэргийг шалгасны эцэст баримт мөчид, ялтан хоригдлуудад эрүү шүүлтийн хорт арга хэрэглэсэн тухай рапорт бичсэнийг хэрэгсэхгүй болгоод зогсоогүй Нацовыг шууд хөөж эх оронд нь буцаасан, энэчлэн сургагчийн зүгээс явуулсан гажууда завхралыг Намсрай мэтийн удирдах ажилтан мэдсээр байсан атал засч залруулах, таслан зогсоохын оронд тал засан аялдан дагалдаж байсныг Ц.Гиваапил мөнхүү тэмдэглэлдээ баримт дурдан бичжээ. Ц.Гиваапил маршал Чойбалсангийн алдаа дутагдлыг ч зоригтой шүүмжлэн илчилж байв. Москва хотноо “цөллөг”-т байхдаа 1934 оны 9-р сарын 8-ны өдөр маршал Чойбалсанд бичсэн захидалдаа “Миний бие хувьсгалын эсэргүү нарын гүтгэлэгт орж, энд ирээд байна. Таны явуулж буй ажил бол үзэл бодлын талаар чухамхүү японы бодлого санаанд нийцсэн зүйл гэж үзнэ. Би энэ тухай өмнө нь зохих газруудад хэлсэн. Тодорхой баримтыг ч бүрэн гаргаж чадна. Ер нь та яасан тэнэг хүн бэ. Танай засгийн энэ өдрийн явуулж буй аргыг шууд фашистын ёс гэж хэлнэ. Би одоо 28 настай боловч 10 жил болсны хойно амьд байх болов уу гэж бодож байна. 10 жилийн дараа та энэ бүхнийг надаас дахин сонирхож үзээрэй. Япон тагнуулыг илрүүлэх арга маягийг чинь эсэргүүцэж байна. Эсэргүүцэхдээ ямар ч хань нөхөр эрэхгүй. Бүх материалыг гаргаж чадна. 9-р сарын эцэс хүртэл хүлээнэ. Дараа нь Монголд очиж, эцэг эх хэдэн малаа арчлан хамгаалж ажиллана. Ер нь би монголын харъяат хэвээрээ юү, үгүй юу? Хэрэв хэвээр бол СССР-ийг цөллөгийн газар